Хаджимбэ Раулрэ КIуэкIуэ Юрийрэ зэгуроIуэ
Къэбэрдей-Балъкъэрым и Iэтащхьэ КIуэкIуэ Юрийрэ Абхъаз Республикэм и Президент Хаджимбэ Раулрэ Правительствэм и Унэм лъэныкъуитI зэIущIэ дыгъуасэ щрагъэкIуэкIащ.
Абы щытепсэлъыхьащ я зэдэлэжьэныгъэм адэкIи зегъэубгъуным, ар гъэбыдэным, зэгъусэу ягъэзэщIэну инвестицэ проектхэм пыщIа Iуэхугъуэхэм. ЗэIущIэм къыщыхагъэщащ куэд щIауэ къадекIуэкI экономикэ, щэнхабзэ, псэкупсэ зэпыщIэныгъэ быдэм, мамыр гъащIэмрэ зэпIэзэрытыныгъэмрэ зэкъуэту къызэрызэрагъэпэщым Къэбэрдей-Балъкъэрымрэ Абхъазымрэ зэрызэкъуигъэувэр.
КъБР-м и Iэтащхьэм къызэрыригъэблэгъам тету, республикэр езым фIэфIу Урысей къэралыгъуэм зэрыхыхьэрэ илъэс 460-рэ зэрырикъум теухуа дауэдапщэхэм Хаджимбэ Рауль хэтынущ.
Къэбэрдей-Балъкъэрым и УнафэщIым Абхъазым и Президентым фIыщIэ хуищIащ «къызэрытхуеблэгъам, ди гуфIэгъуэр къызэрыддиIыгъам папщIэ. Ди лъэпкъхэм я зэхущытыкIэфIымрэ ди зэхуэдэ тхыдэмрэ къэтлъытэмэ, нэгъуэщIу щытынкIэ Iэмал иIэтэкъым», — къигъэлъэгъуащ КIуэкIуэ Юрий.
КъБР-м и Iэтащхьэмрэ Правительствэмрэ я пресс-IуэхущIапIэ.
